Hyvät katsojat! Tervetuloa Herra käyttää lääkäriä -ohjelmaan.
Näissä jaksoissa olen käsitellyt sydäntä ja verenkiertoelimistöä.
Viime jaksossa puhuin sydänlihastulehduksista, -
jotka ovat yleensä virusten aiheuttamia, -
ja läppävioista, jotka ovat seurausta -
esim. sydäninfarktista, sydämen laajentumisesta.
Tässä jaksossa keskityn endokardiittiin -
eli sydämen läppien ja sydämen sisäkalvon tulehdukseen.
Ne ovat yleensä bakteerien aiheuttamia.
Endokardiitti eli sydämen läppien tulehdus johtuu siitä, -
että vereen pääsee bakteereita, jotka kulkevat viallisiin läppiin.
Ne tarttuvat viallisten läppien tarttumapintaan -
ja alkavat siinä kasvaa ja lisääntyä.
Miten vereen sitten bakteereita pääsee?
Se on hyvin tärkeä kysymys. Jos on tiedossa oleva läppävika, -
silloin pitää varoa sitä, ettei vereen pääse bakteereita.
Niitä voi päästä sinne esim. hampaanpoiston yhteydessä, -
hammastoimenpiteen yhteydessä, esim. hammaskiveä poistettaessa -
vähän ikenien alta.
Sitten tiettyjen tähystysten yhteydessä -
ja myös jos on krooninen bakteeri- tulehduksen aiheuttama haavauma, -
säärihaava tai vastaava, joka on verrattain merkittävä.
Silloin voi verenkiertoon päästä bakteereita.
Ne voivat sitten tarttua läppiin.
Siksi on äärimmäisen tärkeää pitää hampaat hyvässä kunnossa.
Jos hampaat ovat huonossa kunnossa, -
niin sydänongelmia voi esiintyä jopa 20 % enemmän tällaisilla henkilöillä.
Hampaat kuntoon. Torjutaan tulehdukset. Hoidetaan haavat hyvin.
Muistetaan aina mainita lääkärille läppäviasta, jos mennään -
esim. keuhkoputken tähystykseen tai isompaan toimenpiteeseen.
Nämä ovat hyvin tärkeitä asioita.
Bakteeri siis kulkeutuu veressä sydämeen ja tarttuu -
erityisesti aiemmin vioittuneisiin läppiin.
Läppien viat voivat olla sekä synnynnäisiä että hankittuja.
Bakteeri voi tarttua myös tekoläppiin.
Syyhän oli huonosti hoidetut hampaat, huonosti parantunut haava -
ja tietyt kirurgiset toimenpiteet. Nekin on hyvä muistaa.
Pitää aina mainita lääkärille läppävioista.
Yleistymässä oleva tauti on suonensisäisten huumeiden käyttö.
Se myös altistaa endokardiitille, sydämen läppien tulehdukselle.
Monilla läppien bakteeritulehduksen saaneilla ei välttämättä ole -
mitään altistavaa vammaa tai toimenpidettä.
Niitä vaan voi tulla, jos sinne on päässyt paljon bakteereita.
Samalla yleiskunto tai vastustuskyky on ollut huono -
tai joku geneettinen periytyvä alttius vielä tulehdukselle.
Millaisia oireita sydänläppien bakteeritulehduksesta tulee?
Oireet vaihtelevat sen mukaan, mikä bakteeri on kyseessä.
Tässä tapauksessa bakteerin tunnistamisella on merkitystä.
Viruksen aiheuttamissa tulehduksissa ei virustyypillä ollut -
juurikaan merkitystä.
Jos tulehduksen on aiheuttanut yleinen stafylokokki-bakteeri, -
jota on kaikkialla, silloin sairaus on nopeasti etenevä.
Oireina on korkea kuume ja verenmyrkytyksen kaltaisia oireita.
Jos viallisiin läppiin iskevä bakteeri on streptokokki, -
se aiheuttaa hitaammin etenevän tulehduksen, -
jossa oireet kestävät päiviä tai viikkoja.
Päiviä/viikkoja kestänyt pitkittynyt selittämätön kuumeilu -
yleinen huono olo, sairauden tunne, laihtuminen ja yöhikoilu -
voivat olla siitä oireita. Nämä ovat tavattoman yleisiä oireita, -
mutta tämmöiset on hyvä pitää mielessä.
Kun bakteeri nakertaa läppiä, se voi vaurioittaa läppää niin, -
että läpän toiminta häiriintyy.
Tämä voi nopeasti johtaa sydämen vajaatoimintaan.
Silloin selittämättömän pitkittyneen kuumeen lisäksi tulee -
hengästyminen vähäisessäkin rasi- tuksessa ja suorituskyvyn lasku.
Jos tätä ei hoideta, -
läpästä voi päästä verenkiertoon tulehdusjätteitä.
Ne voivat aiheuttaa oireita elimistössä, -
mm. keskushermostossa, nivelkipuja tai ihomuutoksia.
No, siitä diagnostiikasta ja hoidosta.
Jos sydänlihastulehdusta epäillään, niin otetaan verikokeita.
Huomattavasti kohonneet veren tulehdusarvot liittyvät tähän.
Senkka eli lasko ja CRP ovat huomattavasti koholla.
Useimmiten - ei aina - löytyy veren bakteeriviljelystä -
tulehduksen aiheuttanut bakteeri.
Lääkärin kannalta diagnostiikkaan kuuluu, -
että stetoskoopilla kuunneltaessa sydämestä usein kuuluu sivuääni.
Sen toteaminen on tärkeää arvioita- essa tutkimusta tai hoitotarvetta.
Läppätulehdushan tietysti havaitaan hyvin helposti -
sydämen ultraääni- eli kaikututkimuksella.
Hoitamattomana endokardiitti on hengenvaarallinen sairaus.
Se hoidetaan aina suonensisäisellä antibioottitiputuksella -
sairaalassa ja sen jälkeen kotona useita viikkoja.
Se on siis pitkä kuuri.
Osalle potilaista joudutaan myös tekemään läppäleikkaus.
Miten todella vaarallista, tappavaa endokardiittia voi ehkäistä?
Jos on suurentunut alttius läppätulehduksiin, -
muistutan vielä kerran ihon ja suun hygieniasta ja hampaiden hoidosta.
Hampaiden hoito on kyllä satumaisen tärkeä asia.
Se vaikuttaa tosi moneen asiaan koko elimistön ja sydämen kannalta.
Siitä pitäisi todella pitää hyvää huolta.
Läppävikaisille henkilöille annetaan -
hammas- ja muiden toimenpiteiden yhteydessä -
ennaltaehkäisevää antibioottia. Kertaan vielä: -
antibiootteja tarvitsevat ne, -
joilla on läppäleikkauksessa asetettu läppäproteesi, keinoläppä -
tai käytetty keinomateriaaleja sydänvian korjausleikkauksessa.
Hammastoimenpiteiden ja tähystysten yhteydessä annetaan antibiootti, -
jos on aiemmin sairastanut läppätulehduksen, -
jos on synnynnäinen (syanoottinen) tai osaksi korjattu sydänvika.
Hammasasiat tulivatkin jo mainittua.
Myös poskiontelopunktiossa eli poskiontelon huuhtelussa -
pitäisi läppävikaisille antaa suojaava antibiootti.
Samoin nielu- tai kitarisan poistossa -
ja (lähinnä keuhkoputken) tähystyksissä.
Antibioottia ei tarvita hampaan paikkauksessa tai puudutuksessa -
tai putsattaessa hampaita pastalla.
Gastroskopiassa, mahalaukun tähystyksessä, sitä ei yleensä tarvita.
Paksunsuolen tähystyksessä ei myöskään.
Aina on syytä mainita siitä lääkärille, niin hän ratkaisee, -
tarvitaanko ennaltaehkäisevää antibioottikuuria siinä yhteydessä.
Jokunen sana sydänpussintulehduksesta.
Sitä kutsutaan myös perikardiitiksi. Sydänhän toimii pussissa.
Jos sinne tulee tulehdussolukertymiä, sinne voi tulla myös nestettä.
Yleensä tauti on hyvänlaatuinen ja paranee itsestään, -
mutta joskus nestekertymä on niin iso, -
että sitä pitää punktoida. Joskus se voi panssaroitua, -
jolloin voidaan tarvita leikkaushoitoa.
Sydänpussintulehdus voi olla äkillinen, krooninen tai uusiutuva.
Tavallisin taudinkuva on aika akuutti sairastuminen.
Sen aiheuttajana voi olla jokin infektio.
Samanaikaisesti henkilöllä voi olla myös sydänlihastulehdus, -
josta jo aiemmin puhuttiin.
Se on yleensä virusinfektio, mutta se voi aiheutua muustakin.
Se voi tulehtua vaikeissa bakteeri- infektioissa, -
kuten verenmyrkytyksessä tai keuhkokuumeessa joskus.
Mutta silloin on tilanne kovin vakava.
Sitten on yleissairauksia, joihin sydänpussi reagoi.
Ne ovat vähän monimutkaisempia asioita.
Sädehoidon jälkeen voi ilmaantua sydänpussin tulehdus, -
johon tulee nestekertymä.
Millaisia oireita sydänpussin tulehdus antaa?
Yleisin oire on pistävä tai terävä rintakipu, -
ja pahenee tietyissä asennoissa (makuulla, syvään hengittäessä).
Rintakipujahan on kovin monenlaisia, -
laajalla/pienellä alueella, seisten, makuulla, yskiessä.
Kaikki rintakivun vivahteet on tärkeää kertoa tarkkaan lääkärille, -
koska lääkäri saa siitä johtolangan, mistä on kyse.
Korostan vielä, että suurin osa rintakivuista on harmittomia.
Ei kaikkea tarvitse pelästyä. Diagnoosi muodostuu kokonaiskuvasta: -
kuumeesta, yleistilasta, sivu- äänistä ja kaikista havainnoista.
Kipu sydänpussin tulehduksesta voi säteillä hartioihin ja käsivarsiin.
Muina oireina tässäkin: hengen- ahdistus, kuume, muut tulehdusoireet.
Jos sydänpussiin, missä sydän lyö, tulee merkittävästi nestettä, -
niin voi tulla ns. tamponaatio.
Sydämestä voi kuulla stetoskoopilla ns. hankausäänen -
hyvin tarkasti tietyssä vaiheessa.
Veren tulehdusarvot ovat usein koholla ja EKG:ssä näkyy muutoksia.
Nestettä voi olla niin paljon, että se vaikuttaa sydämen toimintaan.
Sekin näkyy sydämen ultraääni- eli kaikututkimuksessa.
Hoito riippuu aiheuttajasta.
Kun se on yleensä virus, niin täsmälääkettä ei ole.
Annetaan tulehduskipulääkkeitä ja sillä se yleensä rauhoittuu.
Jos sydänpussissa on tavattoman paljon nestettä, -
eikä se häviä lääkehoidolla, niin se voidaan punktoida pois.
Tämä nyt sydämestä ja verenkierrosta.
Nyt siirrymme seuraavaksi munuaisiin.
Kaikkihan elimistössä on yhteydessä toisiinsa.
Sydämen toimintaan liittyvään verenpaineen säätelyyn -
osallistuvat munuaiset.
Kun ihmisestä puhutaan, on syytä ottaa esiin -
kaikki keskenään yhteistyössä vaikuttavat elimet.
Munuainen on hyvin mielenkiintoinen elin, -
joka myös Raamatussa mainitaan nimeltä kuten sydänkin.
Raamatussahan sanotaan näin (Ps. 139:13).
Daavid puhuu Herralle, että sinä olet luonut minun munaskuuni.
Se tarkoittaa ilmeisesti munuaisia tai sisäelimiä.
Daavid sanoo Herralle: sinä kudoit minut kokoon äitini kohdussa.
Tämä on kyllä aika modernia anatomiaa ja fysiologiaa, -
mitä Daavid tässä sanoo. Ihminen on monimutkainen kokonaisuus.
Olemassaoloomme on vain yksi selitys.
Jumala on meidät kaikki kutonut kokoon äidin kohdussa.
Jobin kirja, joka on erittäin mielen- kiintoinen ja Raamatun vanhin, -
puhuu myös munuaisista realistisella ilmaisulla.
Olen ottanut tämän v. 1776 käännöksestä (Job 19:27).
"Minun munaskuuni [eli munuaiseni] ovat kuluneet minun helmassani."
Kaikkihan täällä kuluu ja rappeutuu iän myötä.
Meidät on ohjelmoitu elämään se 70-80 vuotta, -
kuten Psalmissa myös sanotaan.
Elimistössä on paljon mielen- kiintoisia asioita, kuten mm. se, -
että kun elimet kuluvat, niin ne osittain korjaavat itsensä -
tiettyyn määrään asti.
Tietyt solut on ohjelmoitu jakautumaan 60 kertaa -
ja sitten ne kierrätetään. Monissa elimissä on kantasoluja, -
jotka erikoistuvat, kun tarvitaan uusia soluja.
Näin uusiudumme koko ajan tiettyyn pisteeseen asti, -
koska se tietty jakautumismäärä loppuu.
Elämä ei voi jatkua ikuisesti.
On joitakin kudoksia, niin kuin tietyt syöpäkudokset, -
jotka eivät näyttäisi kuolevan. Ja eliöitä, -
kuten tietyt polttiaiseläimet, joiden vitsaillaan elävän ikuisesti.
Meidät on kuitenkin selvästi ohjelmoitu kuolemaan tietyn ajan päästä.
Äskettäin myönnettiin lääketieteen Äyräpään palkinto tutkijalle, -
joka Suomessa on tutkinut tätä solujen erikoistumista.
Saattaa olla, että lähiaikoina verinäytteistä ja ihosoluista -
voidaan ehkä valmistaa -
kaikkiin erikoistumisiin kykeneviä kantasoluja.
Sitten voidaan ehkä rakentaa uusia elimiä tai hoitaa diabetesta.
Näin voi olla lähiaikoina. Tutkimus etenee huimaa vauhtia.
Tämäkin kuvastaa sitä, millainen ihmisen perimä on.
Se on "käyttöjärjestelmä", joka on taitavasti ohjelmoitu -
aivan huimaavan tarkasti toimimaan koko elinajan.
Herra on kutonut kokoon nämä ihmeelliset munuaiset.
Ne ovat elimistön kierrätys- keskukset ja pesukoneet.
Ajattele, että sinunkin munuaisesi toimivat tauotta yötä päivää.
Hyvässä lykyssä ilman määräaikaishuoltoa nämä toimivat -
jopa yli 100 vuotta. Ne saavat koko ajan polttoainetta, -
koska niillä on dynamot, joiden pyörintämoottorit tuottavat -
syömästämme ravinnosta niitten tarvitseman energian.
Tämä edellyttää käsittämätöntä insinööritaitoa.
Jos ajatellaan, että voit juoda päivässä vettä -
0,5 litraa, 2 litraa tai 10 litraa.
Voit syödä suolaa 0,5 g tai 20 g.
Silti koko ajan munuainen pitää vakiona veren aineiden pitoisuudet -
ja erittää joko väkevöitynyttä tai laimeaa virtsaa.
Tämä tapahtuu aivan järkyttävän monimutkaisella tavalla.
Ajattele, miten se munuainen sen tekee?
Jos juot paljon/vähän, virtsa voi olla väritöntä/värillistä, -
väkevää/laimeaa. Miten se sen tekee?
Tämä selvisi vasta 1950-luvulla.
Silloinkin asiantuntijat ja tutkijat tappelivat verissä päin -
ja kinasivat siitä, miten se sen tekee.
Kun se vihdoin selvisi, kaikki olivat ihan mykistyneitä.
Mekanismi, jolla se pystyy väkevöimään/laimentamaan virtsan, -
on päätähuimaavan monimutkainen. Ei sitä vieläkään täysin ymmärretä.
Kun Darwin aikanaan sanoi, että jos löydetään elin, -
joka ei voi kehittyä pienin askelin esielimestä, -
niin tässä on semmoinen. Ei esim. sammakoilla ja liskoilla ole tätä.
Hyppäys siitä tällaiseen järjestelmään on täysin mahdoton.
Joskus tulee mieleen, onko mahdollista ajatella -
niin järjettömiä ajatuksia?
Että munuaisten väkevöimis-/laimen- tamiskoneisto olisi kehittynyt -
itsestään sattumanvaraisten mutaatioiden avulla?
On täysin järjetöntä ajatella näin.
Paitsi järjetöntä, se on lisäksi täysin epätieteellistä, -
koska siinä kaiken täytyy olla paikallaan, jotta se toimii.
Se on kaikki-tai-ei-mitään -järjestelmä.
Siitä on erilaisia vaihtoehtoja, esimerkiksi kamelin munuaiset.
Kamelihan painaa erämaassa 8 päivää syömättä ja juomatta.
Se ei menetä sitä nestettä kuumassa Saharassa -
sen 8 päivän aikana. Siihen ei ainakaan ihminen tai hevonen pysty.
Se muuttaa virtsansa hammastahnan kaltaiseksi.
Tästä on erilaisille eläimille räätälöityjä mekanismeja.
Tämä on ns. vastavirtamekanismi, joka siellä toimii.
Vastavirtamekanismeja on luonnossa muuallakin, esim. pingviinin jalat.
Pingviinihän joutuu ottamaan lämmön talteen -
vastavirtamenetelmällä. Se pitää koipien lämpötilan sellaisena, -
ettei se jäädy kiinni jäätikköön. Hyvin jänniä asioita.
Tai linnun keuhko, millä se pystyy lentämään -
10 km:n korkeudessa hengästymättä. Sielläkin on vastavirtavaihto.
Jumala on käyttänyt tätä teknologiaa eri kohteissa luomakunnassa, -
mikä sekin osoittaa, kuinka nerokas Luoja meillä on.
En mene lähemmin munuaisten mekanismiin.
Se on aika monimutkainen.
Lisätietoja saa sivulta www.creation.com -
ja sieltä 'urinary concentration mechanism' -
eli virtsan väkevöitymismekanismi.
Kun haluaa tutkia sen nerokkuutta, niin sieltä saa lisätietoja.
Munuaisethan puhdistavat elimistöä.
Ne myös vastaavat monista muistakin elämää ylläpitävistä säätelyistä.
Munuaiset poistavat aineenvaih- dunnassa syntyneet kuona-aineet.
Syömästämme ruoasta syntyvät kuona-aineet pitää poistaa.
Itse hankitut ongelmat, kuten tupakan 2 000 haitallista ainetta, -
niin munuaiset joutuvat nekin heittämään ulos elimistöstä.
On aika jännää, että tästä syystä -
80 % munuaissyövistä johtuu tupakasta.
Ne henkeen vedetyt myrkyt poistuvat sitä kautta elimistöstä.
Tämä selittää sen, miksi 80 % munuaissyöpätapauksista -
löydetään tupakoitsijoilta.
Munuaiset säätelevät myös elimistön suolapitoisuuksia -
ja estävät sekä nestehukkaa että liiallisen nesteen kertymistä.
Ne ottavat talteen arvokkaat aineet -
ja huolehtivat elimistön elin- tärkeästä happo-emäs -tasapainosta.
Normaalisti ihmisellä on kaksi nyrkinkokoista munuaista.
Ne ovat taitavasti suojattuina vammoilta alimpien kylkiluiden takana.
Myös suolistossa on niitä suojeleva ilmatyyny.
Munuaisissa on kuori- ja ydinkerros sekä munuaisaltaat.
Kummassakin munuaisessa on -
miljoona pientä putkimaista tiehyttä, nefronia, -
jotka osallistuvat toimintaan. Siis 1 miljoonaa laitetta/munuainen.
Ne käsittelevät munuaiskerästen ve- restä tauotta suodattamaa nestettä.
Nefroni on mikroskooppinen jättei- den käsittely- ja kierrätyskeskus.
Näitä keskuksia sinulla on miljoona kummassakin munuaisessa.
Siellä muodostetaan virtsa -
ja säädellään sen koostumus ja määrä optimaalisesti.
Siihen vaikuttaa, paljonko olet syönyt, juonut, paljonko rasitut, -
paljonko olet syönyt suolaa. Kaikki pidetään vakiona munuaisten avulla.
Kukin toimintayksikkö koostuu siis munuaiskeräsestä ja -tiehyestä.
2 miljoonaa kierrätyskeskusta on kudottu 2 nyrkinkokoiseen tilaan.
Tekisi mieli sanoa: "Kuka tekee perässä?"
Jotkut sanovat, ettei luonnossa ole esimerkkejä suunnittelusta.
Se on katsojan silmässä. Jos joku saa 2 miljoonaa kierrätyskeskusta -
nyrkinkokoisiin tiloihin, niin kyllä näkisin siinä suunnittelua.
Verta suodattava munuaiskeränen on hyvin monimutkainen laite.
Se koostuu kotelosta ja sen sisäisestä hiussuonikeräsestä, -
jota kutsutaan nimellä glomerulus.
Munuaiskeränen suodattaa alkuvirt- san. Samalla sen suodatin estää, -
ettei virtsaan pääse verisoluja eikä valkuaisaineita.
Siinä on filtteri: kaksinkertainen kapillaariverenkierto, -
hiussuoniverenkierto, joka on hyvin nerokas ratkaisu.
Munuaistiehyt jakaantuu 3 osaan.
Kun käsiteltävä aine on suodatettu verestä, -
munuaistiehyeen alussa tapahtuu aineiden takaisinimeytymistä.
Sen jälkeistä osaa kutsutaan keksijänsä mukaan Henlen lingoksi.
Siinä tapahtuu se nerokas virtsan väkevöittäminen poistamalla vettä.
Sen jälkeen seuraava tiehyen osa kuljettaa virtsaa kokoojaputkeen.
Nämä viimemainitut säätelevät elimistön vesi- ja suolatasapainoa.
Nestettä suodatetaan verestä peräti 180 litraa/vrk.
Nämä 2 nyrkinkokoista munuaista suodattavat verestäsi 180 l/vrk.
Sieltä virtsa menee kiemuratiehyeeseen.
Tähän palaan vielä jatkossa, -
koska tämä avaa näkökulman todella mielenkiintoiseen maailmaan.
Kiitos, että olit mukana. Jos haluat tukea ohjelman tuotantoa, -
voit soittaa numeroon 0600-10177. Puhelun hinta on noin 12 euroa.
Voit myös laittaa tukimaksun ruudussa näkyvälle tilille.
Laita siihen viite, niin se menee tämän ohjelman tekemiseen.
Kiitos, että olit mukana. Herra on kutonut meille -
todella ihmeelliset munuaiset, joista kerron lisää ensi jaksossa.
Tekstitys: Tuula-Riitta Virrankare